JohanHeinsen/ENO huggingface dataset:
Den Nord-Cimbriske Tilskuer, 1836-06-25
Politiske Nyheder. Spanien. Fra den brittiske Legions Hovedqvarteer i St. Sebastian har man directe Efterretninger af 9de Juni, de meddele Detaills og Fægtningerne den 6te og 8 s. M. Den 6te tabte Spanierne og Engelænderne tilsammen taget 64 Døde og 143 Saarede. 6 Soldater af den brittiske Legion og 3 Chapelgorries ere tagne til Fange af Carlisterne og ombragt under de græsseligste Marter. De bleve bundne nøgne til en Ring, der var fæstet i en Muur, derpaa skjød man dem Kugler i Lægene, derpaa i Laarene og endelig i Underlivet, og lod dem derpaa under de frygteligste Smerter, forbløde. Den Maade Carlisterne føre Krig paa, er en Skjændsel for Menneskeheden. Fægtningen den 8de blev aabnet ved et Angreb paa Lord Hays Stilling ovenfor Passages, der dog strax blev tilbageslaaet. Carlisterne skulle have lidt betydeligt, og blandt andet have tabt deres Chef Jsturiza. De seneste Efterretninger fra Madrid af 8de Juni melde, at General Cordova, havde i Sinde at vende tilbage til Armeen, men ville først ledsage Regentinden paa en stor Mynstring af Madrider Garnison. Bladet Re vista siger, at Kong Ludvig Philip skal have havt en Conferents med General Alava og yttret sig meget gunstig om den sidste spanske Ministerverel, imidlertid melder Memorial, Bordelais at Provindserne Aragonien, Catalonien og Valencia ville træde sammen, forat bevirke det Jsturiske Ministeriums Fald.
Den Nord-Cimbriske Tilskuer, 1836-06-25
Frankerig. Fra Paris meldes at alle de Bekymringer man nærede med Hensyn til de franske ved Floden Tafna i Afrika indsluttede Tropper, under General Arlanges ere hævede, da en Telegraph Depesche fra Toulon beretter, at Linieskibet Nestor var den 3die Juni ankommen til Udløbet af Tafnafloden, og havde tidlig om Morgenen den 4de udskibet de Tropper, det havde ombord. Tropperne i Leiren ere forsynede med alle Fornødenheder, og Sundheds-Tilstanden god. Den øvrige Eskadre under Contra-Admiral Hugon var i Sigte, og man ventede at de ombord paa hiin Eskadre værende Tropper ville være udskibet den 7de Junii.
Den Nord-Cimbriske Tilskuer, 1836-06-25
Den 17de Juni var det Deputeredeskammer, allerede færdig med dets Arbeide for i Aar, og har udsat dets Forsamlinger paa ubestemt Tid.
Den Nord-Cimbriske Tilskuer, 1836-06-25
Dets sidste Forsamling har ydet et glædeligt Resultat, da det nemlig der er blevet besluttet mod Ministrenes Villie, at fra 1ste Jan. 1838 skal Forpagtningen af de offentlige Spillehuse, ophøre, og Spillehusene selv lukkes, man haaber, at dette vil have den gunstigste Jndflydelse, paa Moraliteten, da Spillehusene var en Kilde til utallige Forbrydelser og Selvmord.
Den Nord-Cimbriske Tilskuer, 1836-06-25
Tyrkiet. Fra Syrien meldes, at Natten til 15de April deserterede en Soldat fra det i Jernsalem liggende ægyptiske Regiment. Commandanten ville gjøre Mandskabet ansvarlig derfor, og dømte 36 Mand af Deferteurens Compagnie til 100 Stokkeprygl hver, i Fald de ikke inden 4 Timer fandt den Rømte, dette gjorde de i Citadellet liggende 2 Compagnier oprørske, de styrtede ud af Porten, brøde Porten aaben til Gouvernementspalladset, grebe Bimbaschien, og fordrede med Heftighed Nøglen til Statsporten og Krudttaarnet; paa den Forsikkring at Gouverneuren havde den, stødte de Bambaschien ned med Bajonetten. J den Formening at han var død, gik de til Gouverneuren og lode ham ligge, men hiin forramlede imidlertid alle Tilgange til sin Bopæl og da Oprørerne fandt denne Modstand, droge de med stor Larm mod Bethlehemporten, firede sig ned i Statsgraven og 217 Md. deserterede med Vaaden og Bagage, 5 brak Arme og Been. Gouverneuren indspærrede nu de øvrige Soldater i Casernen, da han imidlertid ikke kan stole paa Soldaterne og ikke kan vente nogen Hielp fra uden, er han indskrænket til sine egne Forsvarsmidler og sat i en farlig Stilling. Siden den Tid er det meget usikkert, og Røvere plyndre de Reisende ved høi lys Dag.
Den Nord-Cimbriske Tilskuer, 1836-06-25
America. Officielle Efterretninger fra den tericanske Armees Hovedqvarteer af 23de April bekræfte, at den mexicanske General St. Anna og hans Troppecorps er taget til Fange. Saa ofte kan Lykken vende sig, om det var Floden, Collorados Stigen den 21de April der adskilte det mericanske Hovedcorps fra Fortravet. Texicanerne angreb nu med 600 Md. de 1100 stærke Mericanere, og disse mistede 500 Md. Døde, Resten blev taget til Fange. Texicanerne skulle kun have 6 Døde og 20 Saarede.
Den Nord-Cimbriske Tilskuer, 1836-06-25
General St. Anna skal allerede i hans Fangenskab have anerkjendt Teras Uafhængighed, hvortil dog endnu behøves de mexicanske AuthoriteNeue Zeit.) ters Samtykke.
Den Nord-Cimbriske Tilskuer, 1836-06-25
Indenlandsk. Dagen for Hs. Majest. Kongens Afreise fra Aarhuus havde Allerhøistsamme behaget at mynstre Borgervæbningens Corpser, samt Brandcorpset, ligesom ogsaa at tage den nye Toldbodbygning, samt Begyndelsen til en ny, for Byen og Skibsfarten særdeles vigtig Hav endvidelse, saavelsom og den nys fuldendte Mindebro i allernaadigst Øiesyn. J de næstforegaaende Dage havde Hs. Maist, besøgt Hospitalerne, Fattiganstalterne a., samt ladet sig forevise Fuldblodshingsten Cassio, tilligemed nogle af dens Aarings- og Toaarings=Fol, der fandt Allerhøistsammes Bifald. Omtrent en Time efter at Hs. Majestæt i Torsdags otte Dage var afreist fra Aarhuus, gik Deres kgl. Høiheder Prinds Frederik Ferdinand og Gemalinde ombord i det kgl. Dampskib Kiel, for at overføres til Kallundborg. (Aarh. Av.)
Den Nord-Cimbriske Tilskuer, 1836-06-25
Ifølge allerhøieste Placat af 27de Mai skulle de af Nationalbanken i Aaret 1819 udstædte Sedler, lydende paa 5 Rigsbankdaler, ikke længere end til September d. A. være gjeldende, som betalingsmiddel mellem Mand og Mand, hvorimod de indtil 11te Decbr. ved Skatters Betaling kunne modtages som Betalingsmid(Coll. Td.) det i de kongl. Kasser.
Den Nord-Cimbriske Tilskuer, 1836-06-25
Det mulderske danske Skuespillerselskab har nylig i Gothenborg givet et Antal af 10 Forestillinger, der alle ere blevne optagne med overordentligt Bifald. De sluttedes den 10de De med Elverhøi, efter hvilket Stykke Hr. Müller og hele Selskabet fremkaldtes. Selskabet er nu reist til Halmstad, hvorfra det begiver sig til Helsingborg, for der at give Forest linger i Brøndtiden og under Væddeløbene. (Kbhpst.)¬
Den Nord-Cimbriske Tilskuer, 1836-06-25
J Horsens jordedes den 17de De af. Kammerherre, Oberstl., Baron Juel-Rysensteen, de Fattiges Velgiører og af Mange agtet og elsket som Borgerven. - Til St. Hans Markedet i Horsens, der afholdtes den 14de og 15de De vare mange Heste indtrufne, og Afsætningen gik rask fra Haanden. For unge Heste betaltes 100 a 150 Rbd., enkelte med 180 Rbd.
Den Nord-Cimbriske Tilskuer, 1836-06-25
Skipper Chr. Heinrich Kraft, der med sin førende Galease Mathilde" af Rostock var paa Veien fra Liverpool til Lübeck, og havde passeret Dower den 3die Juni om Middagen, bemærkede den følgende Nat Kl. imellem 2 og 3 et Skib, som stod i lys Lue. Han nærmede sig det strax og sendte Styrmanden med 3 Mand i sin Baad for at bjerge Mandskabet. Dette lykkedes fuldkommen: 16 Voxne og 2 Børn bleve reddede; men da Baaden efter flere Frem= og Tilbage farter, atter lagde til ved det brændende Skib for at redde de Bjergedes Tøi, styrtede Ankeret, som hang for Boven af Skibet, ned i Baaden, der øieblikkelig sank, Styrmanden, som var Skipperens Brøder og en Matros druknede; de to andre reddede sig fra Vandet og Jlden ud paa Bugsprødet. Skipper Kraft satte strax sin Storbaad ud, for at komme de Forulykkede til Hielp; men den blev slaaet itu af Søen, og han maatte nu overlade dem til deres egen Skjæbne, og seile videre. Det brændende Skib var den engelske Skonnert Astrægpaa Reisen fra London til Hamborg med Stykgeds. Den havde, som Passagerer, 10 danske Matroser ombord af Besætningen paa det ved Macao overseilede Skib "Matador fra Altona, Capt. Schildknecht. 24 Timer efter Afseilingen fra London bemærkedes Jld i Skibet; da man aabnede Lugerne, for at slaae Vandi Lasten, stod Flammen op af Forlugen, og i et Øieblik var hele Skibet omspændt. - De 6 Voxne og 2 Børn, som hørte til det engelske Skib, afgav Skipper Kraft underveis af Mangel paa Proviant, til en portugisisk Brig, der gik til Bergen. Den 11te Juni ankom Mecklenborgeren paa Helsingøers Rhed, og gjenfandt her de to Mand af sit Skibs Besætning, som han havde maattet forlade. Skipper H. Leibke med Skonnerten Auguste, ligeledes fra Rostock, var senere kommen til og havde taget dem omberd.
Den Nord-Cimbriske Tilskuer, 1836-06-25
(Helsingøers Avis.) Provindsialstænderne i Wiborg: J Mødet den 4de Juni blev overleveret til Committeen for Klitarbeidet et Andragende fra Proprietair Skibsted, m. Ophævelse af Skovanlæg i Sandklitterne i Thisted Amt.
Den Nord-Cimbriske Tilskuer, 1836-06-25
Til Committeen angaaende Agger-Canal indleveredes ved Toldkasserer Thorbrogger et Andragende fra nogle Jndvaanere i Aalborg, om at Committeen maatte udsætte sine Forhandlinger indtil et Andragende fra Beboenne ved Liimfjorden om Agger-Canals Afdæmning var indkommet. Flere mindre betydelige Andragender, hvoriblandt Et fra Kjøbmand Faartoft indleveret fra adskillige Giørtlere og Kobbersmede i Thisted angaaende de saakaldte brabantske Kobberhandleres Privilegium. Derimod blev det bestemt, at der skulle gjøres en Undtagelse med et Andragende fra nogle Borgere i Thisted, om at uformuende Huuseiere maatte faae Udsættelse, med at lægge Tegltag paa deres Huse, og et Ditto Andragende fra Skive om Prolongation af Forpligtelsen til at forsyne Huse med Straatag i 5 Aar. Et af Lauriz Borberg i Modet den 9de indleveret Andragende fra Procurator Callundann om en anden Maalestok for Skatterne end Hartkornet, fandtes ikke af den Vigtighed, at der gjordes nogen Undtagelse i Regelen.
Den Nord-Cimbriske Tilskuer, 1836-06-25
Da Agent Nielsen havde oplæst et Forslag om Modification i Forordn. 6te April 1832 betræffende straatakte Huse, hvori han foreslog at Gjenstanden maatte gives Udvidelse til alle de mindre Kjøbstæder i Jylland, der befindes i paagieldende Tilfælde, blev en Committee nedsat for at tage dette Andragende i Overveielse, bestaaende af Kjøbmand Faartoft, Procurator Westerbye og Kammerraad Aagaard. Et Andragende fra Peder Winther og Remontecommissionens Ophævelse blev afviist. J Mødet den 14de Junii blev ved Amtsprovst Schmidt til Committeen angaaende Forbedring i Skolelærernes Kaar, indleveret et Andragende fra enDeel Skolelærere i Hillerslev og Hundborg Herreder.
Den Nord-Cimbriske Tilskuer, 1836-06-25
J Moderne den 15de og 16de Juni afhandledes kun allerede bekjendte Sager. J Mødet den 17de Juni tilkjendegav Præsidenten Forsam ingen, at den kongelige Commissarius havde meddeelt ham et allernaadigst Rescript, i Følge hvilket den 16de Juli er bestemt til den Dag, Provindsial-Forsamlingen i Wiborg skal sluttes. (Vib. Stænd. Td.)
Den Nord-Cimbriske Tilskuer, 1836-06-25
Ledigt Embede. Ender det danske Cancellie: Steenstrup og Lunde Sognekald, 300 Rd.
Den Nord-Cimbriske Tilskuer, 1836-06-25
(Forlangt Jndrykkelse.) Af a 45 af Tidenden for Forhandlingerne ved Provindstattrænderne for Nørre-Jylland sees, at der er indleveret et Forslag fra adskillige Gjørtlere og Kobbersmede i Thisted" - da det ikke er Jndsenderen bekjendt, at Thisted, eier mere end en eeneste Kobbersmed, maae formodentlig en Feiltagelse her finde Sted, og da de saakaldte Kjedelførere, der komme her til Markederne, ere her dennes eneste Concurentere, saa ville det vel ikke være ønskeligt at disses, eller de saakaldte brabandtske Kobberhandleres Privilegium indskrænkedes, saa længe vi ingen flere Kobbersmede have, da man ellers let kunne komme til ikke at kunne opvele Kobberkar og Kobberarbeide med Gald.
Den Nord-Cimbriske Tilskuer, 1836-06-25
Kjøbenhavns Børs den 21de Juni 1836. Cours. Hamborg 2 M. - vista 2022; Species 202, Speder solgtes til 12 Mk. 1 s.; B. Disconto 4 pCt.; norske Speciessedler pr. 100 Speier 181 a 181 1/2 Rbd. i Sedler; sv. Sdl. pr. Rd. Rigsgjæld 48 3/4 a 49 Rbs. Teen; 4 pCto. kgl. Obligationer (uden Renter) 92 a 92 1/2 Rbd. i Sedler.; ( 90 1/2 a 91 i Bco.) Nationalbank-Obligationer (af 4de Februar 1820) 101 1/2 a 102 Rbd. i r. S.
Den Nord-Cimbriske Tilskuer, 1836-06-25
Døde. Kjøbenhavn, Major Andre Silvain Fergemol Vicomte Duconders, Nicoline Christiane Ulrikke Sophie Rothe, f. Hauch, Magdalene Catharine Berg, f. Georg, Margrethe Elisabeth Kragerup, f. Lange, 71 Aar. - Hamborg: William Waldemar Cortrand, 19 Aar. - Schibr i Fyen. Denn og Skolelærer Jens v. Haven Thrane. - Svendborg: Maler Berg. - Bramstrup, Forvalter Rasmussen. - Aalborg Ane Pedersdatter Brøndum, 57 Aar.
Den Nord-Cimbriske Tilskuer, 1836-06-25
Ved Tallotteriets 1435 - Trætn. i Kbhvn udkom: 31,56, 32,88, 46.
Den Nord-Cimbriske Tilskuer, 1836-06-25
AVERTISSEMENTS. Paa Alfaderens Bud endte min retskafne Hustru Karen Hvitendahl fød Wandborg sin jordiske Løbebane Løverdagen den 18de Dennes om Eftermiddagen Kl. 3 efter 5 Dages Sygdom i sit 64de Aar.
Den Nord-Cimbriske Tilskuer, 1836-06-25
J 28 Aar var hun min kjerlige tro hengivne Ledsagerinde; Hun var sine Børns ømme, omhyggelige Moder, og vi fole derfor dybt vort store Tab; men som lindres ved Forviisningen om, at vi atter samles; hvorfor vi lide i Taalmod under den Eviges almægtige Villie, Nykjøbing paa Morsø den 21de Juni 1836. N. Faartoft.
Den Nord-Cimbriske Tilskuer, 1836-06-25
Torsdagen den 7de Juli førstkommende om Formiddagen Kl. 10 foretages Licitation paa Thisted Raadstue over Opførselsen i indeværende Sommer af en nye Skolebygning heri Thisted, Kjøbstæd. Conditioner, Tegning og Overslag bekjendtgjøres ved Licitationen og er forinden til Eftersyn paa mit Contoir. Det bemærkes at Overslagssummen udgjør 3,700 Rbd. Thisted, d. 21 Juni 1836. Lutzhøft
Den Nord-Cimbriske Tilskuer, 1836-06-25
Med kongelig allernaadigst Tilladelse agter det Hoffmannske Selskab, (der ved Stormen for otte Dage siden var forhindret fra at give de belovede Forestillinger, paa Søndag og Mandag at forevise de averterede Ridekunster og Liniedands &c. Det nærmere erfares af Placaterne. Skuepladsen er paa Søren Christians Eng i Nørregade. Begyndelsen skeer Kl. 4. Thisted, den 25de Juni 1836. C. Hoffmann.
Den Nord-Cimbriske Tilskuer, 1836-06-25
Jfald et tilstrækkeligt Antal Elever kunne samles, agter jeg at begynde min private Underviisning her i Thisted i Slutningen af August Maaned. De, der maattte ønske, at betroe mig deres Børn, saavel her fra Byen, som fra Omegnen, ville behage at henvende sig desangaaende til Hr. Cand. philos. Faye her i Byen. Waldemar Møller, Cand. philosophiæ.
Den Nord-Cimbriske Tilskuer, 1836-06-25
Undertegnede der har bosat sig som Bogbinder i Thisted, – anbefaler mig til de Ærede der vil forunde mig deres Arbeide.
Den Nord-Cimbriske Tilskuer, 1836-06-25
Da jeg har lært i Kjøbenhavn og i endeel Aar arbeidet paa de berømteste Værkstæder, saa paatager jeg mig: ikke allene det ordinaire og almindelige, men ogsaa det skjønnere og mindre almindelige Arbeide, alt efter den nyeste Smag. Promte Expedition, stærkt og solid Arbeide og billigst Priis, skal saavidt muligt være Øiemedet for mine Bestræbelser. Thisted den 25de Juni 1836. P. Kreiberg.
Den Nord-Cimbriske Tilskuer, 1836-06-25
Psalmebøger i Futteral med og uden forgyldt Snit, dito med Spænder, Skole= og Almuebøger, Skrive- og Contrabøger m.m., faaes tilkjøbs hos Bogbinder P. Kreiberg i Thi sted. Gaarden Handlyst, tæt vesten for Thisted Kjøbstad, har Undertegnede fra Grunden af begyndt at opbygge og indrette Aaret 1819, hvilken nu underhaanden agtes bortsolgt. - Marken er i god Drift, Engene, som stedse kan overrisles, give, efter en 20 Karle Slet, 60 Læs Høe. Besætningen er 50 smaae og større Kreaturer, 8 a 9 Heste og circa 200 Faar og Beder; Beliggenheden egner sig vist ogsaa vel, for et lidet Meieries Anlæg. Gaarden har 11 Tdr. Hartkorn, fornøden Tørveskiær, gode rummelige Udhuse, hvilke for en Deel ere Grundmuur saaledes ogsaa Sahlshuset, der giver en smuk og behagelig Boepæl for en honet Familie, saa meget mere hvis en Haveelsker vilde udvide og forskjønne hvad jeg har begyndt – Penge Conditionerne vil jeg saa meget muligt favorisere for Liebhavere. Landlyst den 17de Juni 1836. Toft, Lieutenant ved forhen Marine Regimentet.
Den Nord-Cimbriske Tilskuer, 1836-06-25
Hvor en god Vind=Kielder=Mølle med Grubeværk og ikke ubetydelig Eiendom, er strax at erholde til Kjøbs, anvises af Avis=Expeditionen.
Den Nord-Cimbriske Tilskuer, 1836-06-28
Ao. 1836. No. 74. THISTED. Kongelig allernaadigst privilegerede. Aarvaviv og Avertissementstidende, eller: Den nordrimbrike Tiltkuer. Forsendes med Brevposten overalt i Danmark og Hertugdømmene. Tirsdagen den 28de Junii. Redigeres, trykkes og udgives i Thisted af J. S. Lund.
Den Nord-Cimbriske Tilskuer, 1836-06-28
Politiske Nyheder. Spanien. Jfølge Efterretninger fra Madrid af 11te Juni, skal General Mendes Vige være bleven udnævnt til Krigsminister. En Brigade var, som en Følge af Oberst Valdes Nederlag bleven afsendt til Arragonien. Den spanske Nordarmees Uvirksomhed tilregnes naturligviis General Cordovas Fraværelse, heldigviis indtræffer det ogsaa, at den carlistiske Overgeneral Eguja er reist til et Bad, saa at begge Armeer har en Slags Ferie. Kun Carlisthøvdingen Cabreira holder sig i uafbrudt Virksomhed, han har nylig truet den christiniske Overbefalingshaver i Under=Aragonien General Rotten med, at hvis han ikke med Hensyn til de gjorte carlistiske Fanger vil iagttage den elliotske Convention, vil han lade skyde de 600 christiniske Fanger han fratog General Valde; ligesom de 50 Officerer, hvilke han lod fusilere. Efterretninger fra den brittiske Legion af 15de Juni melde, at man ville agere offensiv, da General Espartero var opbrudt med Hæren til Salings, for at sætte sig i Forbindelse med den engelske Legion; det heed at General Cordova var udnævnt til Hertug af Arleban. Senere Fægtninger vare ikke forefaldne, men Resultatet af Fægtningen den 6te skal have været betydeligere, end man ventede, da Carlisternes Tab anslaaes til 1000 Md. Carlisternes Modløshed er derved betydelig forøget, og Mangelen paa Levnetsmidler bliver alt mere og meere følelig for den simple carlistiske Soldat; hvorfor ogsaa Deserteurernes Antal forøge sig hver Dag. Don Carlos har ellers ved sine Agentere gjort et Forsøg paa, at bevæge Soldater af den brittiske Legion til Desertion, og i en Proclamation udloves større og mindre Belønninger i Penge, eftersom de bringe Heste og Vaaben med sig, og hvem der bringer 300 Md. med, bliver uden videre Oberstlieutnant. Hidtil have disse Løfter intet Jndtryk gjort, imidlertid synes en Dagsbefaling af General Evans at have opvakt nogen Utilfredshed, thi derved meddeles alle Officerer af det med Legionen forenede Marinecorps, en 2 Grader høiere Rang end de ellers indtage i den brittiske Hær.
Den Nord-Cimbriske Tilskuer, 1836-06-28
Frankerig. Meddelelser fra Oran af 8de sige, at General d'Arlanges var indtruffen dertil, efterat General Bugeand med 3000 Md. Hielpetropper vare velbeholdne indtrufne i Leiren ved Tafna og havde antaget Overcommandoen. General Bugeand satte Alt i Bereedskab for at tage en glimrende Revange over AbdelKader; Skyts, Kugler og Bomber vare beordrede fra Algier til Leiren ved Tafna. Paa den anden Side, lod ogsaa Abdel Kader ivrigt hverve i hele Omegnen, for at kunne byde de Franske Spidsen, men man troer ikke at General Bugeand vil lade ham megen Tid til sine Udrustninger, skjøndt Abdel Kader vedbliver at nyde Maroccos Protection, og Sultanen selv, skal i afvigte Maaned have sendt ham et høist naadigt Hatti-Scherif.
Den Nord-Cimbriske Tilskuer, 1836-06-28
Tyrkiet. Efterretninger fra Constantinopel af 1ste og 2den Juni melde, i Henseende til Lord Posonbys Forhandlinger med Hensyn til Engelænderen Churchill, at hele det diplomatiske Corps er traadt over paa den engelske Ge fandt Side, imidlertid staaer Sagen i Statu qvo da Sultanen endnu ingen befaling har ladet udgaae til Reis-Effendis Afsættelse; men formodentlig er hans Efterfølgers Valg en vid Mark for Jntriguer, og derfor tøver Storherren saalænge. Churchill, der uden Lord Posonbys Authorisation ikke ville forlade Bagnio, er saa at sige med Magt bleven udreven deraf. Drengen, som det uhældige Skud traf, er ellers for lang Tid siden helbredet. - Fra ReschidPascha ere Efterretninger af 20de Mai indløbne, i Følge samme ere i Syrien partielle Oprør udbrudte, som maaskee snart ville alvorlig beskjæftige Jbrahim. J Bosnien er Jnsurrectionen aldeles undertrykt.
Den Nord-Cimbriske Tilskuer, 1836-06-28
Tydskland. Fra Wien meldes, at de franske Prindser vare den 11te Juni afreiste derfra, for over Klagenfurt at begive sig til Turin. En uhyre Masse Mennesker havde forsamlet sig og bragte dem en Afskedshilsen. Den Opmærksomhed Prindserne altid viste Folket, ved ved offentlige Leiligheder at beholde Hatten i Haanden, har opvakt Borgerstandens Opmærksomhed. De foranstaltede Hoffester have været meget glimrende, mange af Hofdamerne viste sig i tricolair Paaklædning; i Prindsernes Apartements brændte hver Aften 1200 Lys. De udgave i Wien 40,000 Franks i Drikkepenge, og det kongelige Tienerskab erholdt desuden mange brillante Naale og Ringe. Overhofofficianterne have erholdt kostbare Tabatierer med Hertugen af Orleans Portrait. - Den 16de Juni fandtes i Frankfurt en Skrædermester J. Licht merk med Kone og 3 Børn myrdede i deres Bopæl, paa alle 5 var Halsen overskaaren med en Kniv, man troer at Skræderen selv har begaaet dette skrækkelige Mord. Fra Berlin skrives under 18de Juni, at i de østersøiske Havne hersker mere Liv, der vist vil betydelig tiltage, hvis det bekræfter sig, at det skal være lykkedes de større Magters, og deriblandt Preussens Underhandlinger, at bevæge Danmark til en betydelig Nedsættelse af Sundtolden."
Den Nord-Cimbriske Tilskuer, 1836-06-28
Fra Presburg skrives under 14de Juni, at Regjeringen har ladet arrestere nogle urolige excentriske Hoveder, som vare smittede af revoIntionaire Jdeer, og som under Landdagen i Presburg paa en for Nationen høist anstødende og larmende Maade havde søgt at nedsætte Rigets Forfatning. Regjeringen havde længe baaret over med flere af disse unge Menneskers Daarskab, indtil de lode sig forlede til at sætte statsforbryderigske Skrifter i Omløb, og til at samle Underskrifter til ulovlige Addresser. J flere Comitater i Ungarn finde Arresteringer Sted, og man taler og at en Deel ere fængslede i Hermanstadt, en polsk General Malachusky skal være bleven greben med en Kasse af 1 Million Daler. Nogle ungarske Ynglinge, hvoraf 2 beklædte Copiistposter ved Landdagen ere fængslede, de havde forfattet et Skrift, hvori de paastaae, at det saakaldte Magneten=Taffel eller Overhuset burde ophæves. - J Landshut kom for nylig nogle Officerer i Strid med en Civilist, som de mishandlede saa skjændig, at han døde afsine Saar. En militair Commission er nu i denne Anledning nedsat.
Den Nord-Cimbriske Tilskuer, 1836-06-28
Sverig. Fra Stokholm skrives under 17de Juni, Med Tirsdagsposten er befaling afgaaet fra Generaladjutanten til Flaaden i Carlscrona og Gothenburg om at standse med de befalede Udrustninger inden Slutningen af denne Maaned: Det ved Drottningskar udlagte Blokskib skal ogsaa afmynstre den 30te Dennes.
Den Nord-Cimbriske Tilskuer, 1836-06-28
De i Carlscrona armerede Linieskibe og en Fregat, ligesom ogsaa Mørserskibet skulle aftakle, og de udskikkede 8 a 12 Kanonschalupper skikkes tilbage til deres Stationer, og det til flere Fæstningers Besættelse beordrede Militair, har faaet Contraordre. Fra Christiania meldes at et dertil ankommet Skib, beretter at have mødt den hollandske Eskadre paa Doggersbank, bestaaende af 6 Fregatter og 3 Kutter=Brigger; de ventede paa flere Krigskibe der skulle forene sig med (Neue Zeit.) dem.
Den Nord-Cimbriske Tilskuer, 1836-06-28
J Hamburg var det den 23de Juni temmelig flant med Kornpriserne; Byg noteredes til 40 a 43 Rdr., og dansk Havre til 33 a 36 Rdr. Con rant pr. Læst.